เรื่องร้องเรียน: เปิดเรื่องใหม่ 2022-4A8FY4  ตามที่ได้แจ้งไปแล้วว่าสภาพคลองซอยนราธิวาสฯ11 มีปัญหาเรื่องความปลอดภัย ซึ่งอันตรายแบ่งเป็น 2 ด้าน 1) อันตรายจากการตกลงไปในคลอง 2) อันตรายจากอุบัติเหตุรถชน  แนวทางที่สำนักงานเขตสาทรเสนอมาคือทำราวกั้น ซึ่งอาจจะลดอันตรายส่วนที่ 1) ได้ แต่กลับเพิ่มโอกาสเกิดอันตรายส่วนที่ 2   ทางผู้แจ้งไม่ได้มีปัญหากับผิวถนนของซอยนราธิวาสฯ11 ซึ่งเป็นถนนส่วนบุคคล ที่ได้รับจัดสรรจากเจ้าของที่เพื่อมาทำเป็นทางให้ผู้อื่นใช้ประโยชน์ในการสัญจร คูน้ำของกทม.ต่างหากที่เป็นต้นปัญหาความปลอดภัย   ผู้แจ้งขอเสนอให้เทปูนคร่อมด้านบนคลองในระดับเดียวกับผิวถนน เพื่อให้ผู้ใช้รถใช้ถนนสามารถสวนทางกันได้ และคลองยังใช้ระบายน้ำได้เหมือนเดิม โดยทำฝาสำหรับลงไปserviceเป็นช่วงๆ ซึ่งเมื่อเทียบกับสวนสาธารณะคลองช่องนนทรีที่สร้างคร่อมคลองเหมือนกันแล้ว ใช้งบประมาณน้อยกว่าประมาณ1000เท่า และแก้ปัญหาความปลอดภัยที่มีอยู่จริง รวมทั้งปรับปรุงทัศนียภาพของกทม  ทำไมตอนผู้ว่าฯชัชชาติหาเสียงบอกว่าจะแก้ปัญหาเส้นเลือดฝอย แต่พอปฏิบัติจริงกลับให้เจ้าหน้าที่กทม/เขตโยนปัญหากันไปมา 7 เดือน แล้วแก้ปัญหาแบบสร้างปัญหาอื่นเพิ่มขึ้นอีกแบบนี้ล่ะคะ
การดำเนินการของเจ้าหน้าที่: ได้ดำเนินการก่อสร้างราวเหล็กกันตกเรียบร้อยแล้ว
ความเห็นของผู้แจ้ง: ขอบคุณผู้ว่าฯชัชชาติ ผอ.เขต จนท. ฝ่ายโยธา เขตสาทรทุกท่านค่ะ
พื้นที่: แขวงทุ่งมหาเมฆ เขตสาทร กรุงเทพมหานคร